Շանթարձակները*

**«Շանթարձակները*»** (), Marvel Comics համանուն թիմի վրա հիմնված ամերիկյան սուպերհերոսական ֆիլմ։ Արտադրությունով զբաղելու է Marvel Studios ընկերությունը, իսկ տարածումով՝ Walt Disney Studios Motion Pictures։ Համարվում է «Marvel-ի կինեմատոգրաֆիական տիեզերք» մեդիաֆրանշիզայում թվով 36-րդ ֆիլմը։ Ֆիլմի ռեժիսորը լինելու է Ջեյք Շրեյերը, իսկ սցենարիստենրը՝ Էրիկ Փիրսոնը և Լի Սոնջին։ Ֆիլմում խաղալու են Սեբաստիան Սթեն, Հաննա Ջոն Քեյմենը, Ուայթ Ռասսելը, Ֆլորենս Փյուն, Ջուլիյա Լուի-Դրեյֆուսը, Դեյվիդ Հարբորը, Օլգա Կուրիլենկոն, Հարիսոն Ֆորդը։

Marvel Studios սկսել է «Շանթարձակների» թիմի ստեղծումը «Marvel-ի կինեմատոգրաֆիական տիեզերք» շրջանականերում 2021 թվականին։ Այն մասին, որ ֆիլմը գտնվում է մշակման մեջ, հայտնի դարձավ 2022 թվականի հունիսին, այդ շրջանում հրավիրվեցին ռեժիսոր Ջեյք Շրեյերը և սցենարիստ Էրիկ Փիրսոնը։ Ֆիլմի դերասանական կազմը հայտարարվել է սեպտեմբերին։ 2023 թվականի մարտին նախագծին միացավ Լի Սոնջինը և վերագրեց սցենարը։ Սպասվում է, որ նկարահանումներն տեղի կունենան Յուտայում ու Ատլանտայում։

«Շանթարձակներ*» ֆիլմը կթողարկվի 2025 թվականի մայիսի 5-ին ԱՄՆ։ Ֆիլմը համարվում է «Marvel-ի կինեմատոգրաֆիական տիեզերք» Հինգերորդ փուլը։

## Սցենար
Հակահերոսների թիմը կառավարության հրամանով ուղևորվում է առաջադրանք կատարելու։

## Դերասանական կազմ
* Սեբաստիան Սթեն, Ջեյմս «Բաքի» Բարնս․ Կատարելագործված զինվոր և «Շանթարձակների» դե ֆակտո առաջատար։ Համարվում էր, որ Բաքին Երկրորդ համաշխարհային պատերազմի ժամանակ զոհվել էր մարտում, սակայն նա ներկայումս լվացած ուղեղով վերադառնում է որպես մարդասպան։
* Հաննա Ջոն Քեյմեն, Էյվա Սթար/Ուրվական․ մոլեկուլյար անկայունությամբ կին և «Շանթարձակների» անդամ, որը կարող է անցնել առարկաների միջով
* Ուայթ Ռասսելը, Ջոն Ուոքեր/ԱՄՆ գործակալ․ Ուժեղացված զինվոր և «Շանթարձակների» անդամ, որը պարգևատրվել է շնորհվել է ԱՄՆ բանակի ռեյնջերների կապիտանի և Կապիտան Ամերիկայի կողմից, նախքան նրա՝ ԱՄՆ կառավարության աշխատանքից ամոթանքով ազատելը։
* Ջուլիյա Լուի-Դրեյֆուս, Վալենտինա Ալլեգրա դե Ֆոնթեյն․ կոմսուհի և ԿՀՎ տնօրեն, որն աշխատում է Ելենա Բելովայի ու Ուոքերի հետ։
* Ֆլորենս Փյու, Ելենա Բելովա/Սև այրի․ «Շանթարձակների» անդամ, Սև այրի լինելը սովորել է Կարմիր սենյակում։
* Դեյվիդ Հարբոր, Ալեքսեյ Շոստակով/Կարմիր պահակ․ ռուս սուպեր զինվոր և «Շանթարձակների» անդամ, որը համարվում է Կապիտան Ամերիկայի նմանը և Բելովայի խորթ հայրը։
* Օլգա Կուրիլենկո, Անտոնիա Դրեյկովա/Գործարար․ «Շանթարձակների» անդամ, ունի լուսանկարչական ռեֆլեկսներ, որոնք նրան թույլ են տալիս ընդօրինակել իր հակառակորդների մարտական ոճը։ Նա գտնվում էր իր հոր՝ Դրեյկովի հսկողության տակ Կարմիր սենյակի առաջադրանքների կատարելու ժամանակ, մինչև այն պարհը, երբ նարն ազատեց Բելովայի քույրը Նատաշա Ռոմանոֆը։
* Հարիսոն Ֆորդ, Թադեուս «Շանթարձակ» Ռոսս․ ԱՄՆ նախագահ։ Նախկինում նա եղել է բանակի գեներալ և ԱՄՆ պետքարտուղար։
* Լյուիս Փուլման, Բոբ/Ժամապահ։

Ֆիլմում դեր է ստացել նաև Ջերալդինա Վիսվանտանը։ Լոուրենս Ֆիշբորնն ու Ռեյչել Ուայզը կվերադառնան Բիլլ Ֆոսթերնի ու Մելինա Վոստոկոֆֆի դերերին։

## Արտադրություն
### Մշակում
«Գալակտիկայի պահապանները» ֆիլմի (2014 թվական) արտադրության ժամանակ ռեժիսոր Ջեյմս Հաննը Շանթարձակների մասին ֆիլմի ստեղծամն մասին հետաքրքրվածություն հայտնեց։ Marvel Studios ընկերության նախագահ Քևին Ֆայգին նշեց, որ դա միանգամայն հնարավոր է՝ հաշվի առնելով «Գալակտիկայի պահապանները», սակայն Հաննը, DC «Ինքնասպանների ջոկատ» ֆիլմի (2021 թվական) ռեժիսուրական աշխատանքներից հետո, հրաժարվեց նկարահանել «Շանթարձակները»։ 2018 թվականի հունիսին Հաննա Ջոն Քեյմենը հայտարարեց Շանթարձակների մասին ֆիլմում իր՝ Էյվա Սթարի/Ուրվականի դերը խաղալու ցանկության մասին (կոմիքներից այդ կերպարի տարբերակը եղել է տվյալ թիմի անդամը)։

Այն ենթադրությունները, որ «Marvel-ի կինեմատոգրաֆիական տիեզերք»-ում կհայտնվեն Շանթարձակները, ի հայտ եկան 2019 թվականի կեսերին, երբ ստուդիան հայտարարեց, որ Դանիել Բրյուլը կրկին կխաղա Հելմութ Զեմոյին Disney+ «Բազեն և Ձմեռային զինվորը» (2021 թվական) սերիալում։ Այդ սերիալում, ինչպես նաև «Սև այրի» (2021 թվական) ֆիլմում Ջուլիա Լուի Դրեյֆուսը խաղացել է Վալենտինա Ալլեգրա դե Ֆոնթեյնին, մի կնոջ, որն աշխատում էի Ջոն Ուոքերի/ԱՄՆ գորխակալի (Ուայթ Ռասել) և Ելենա Բելովայի/Սև այրիի հետ (Ֆլորենս Փյու)։ Կինոտիեզերքի սիրահարները համարում են, որ Շանթարձակները հայտնվելու են «Բազեն և Ձմեռային զինվորը» ֆիլմում՝ հիմվելով սերիալում Զեմոյի, Ուոքերի և դե Ֆոնտեյնի մասնակցության վրա։ Գլխավոր պրոդյուսեր Նեյթ Մուրը հայտարարեց, որ թիմը չպետք է հայտնվեր այդ սերիալում, քանի որ ստեղծողները չէին ցանկանում «մոլորեցնել պատմությունը»։ Գլխավոր սցենարիստ Մալկոլմ Սփելամնը համարում է, որ «Marvel-ի կինեմատոգրաֆիական տիեզերք»-ում թիմի պոտենցիալ հայտնվելու շուրջ պտտվում են «տարատեսակ կարծիքներ»՝ ավելացնելով․ «Ես չգիտեմ՝ երկրպագուները գժվել են թե ոչ»։

2022 թվականի հունիսին «Շանթարձակների» ռեժիսոր նշանակվեց Ջեյք Շրեյերը, որը Marvel Studios-ի ղեկավարությանը «շշմեցնող» սահիկաշար ներկայացրեց։ Սցենարիստ նշանակվեց Էրիկ Փիրսոնը, իսկ պրոդյուսեր՝ Ֆայգին։ Ստուդիան կապ էր պահում դերասանների հետ, որպեսզի քննարկեն նրանց դերերի կրկնակի կատարման պատրաստակամությունը։ Ըստ հանդիսատեսի ենթադրությունների՝ թիմը կարող էր բաղկացած լինել այնպիսի կերպարներից, ինչպիսին են՝ Զեմոն, Բելովան, Տասքմաստերը, ԱՄՆ գործակալը, Ուրվականը, Էմիլ Բլոնսկին, Բաքի Բարնսը և Կլինտ Բարթոնը, իսկ թիմի ավագը կլիներ դե Ֆոնտեյնը կամ Զեմոն։ *[[Deadline.com|Deadline Hollywood]]*  ամսագիրը ենթադրում էր, որ ֆիլմում Թադեուս «Շանթարձակ» Ռոսի դերի համար կարող են այլ դերասան հրավիրել Վիլյամ Հըրթի մահից հետո, քանի որ այդ կերպարը կոմիքսի թիմի հետ ամուր կապեր ունի։ *ComicBook.com* համարում է, որ Marvel Studios կարող է Ռոսին փոխարինել այլ՝ Ռոբերտ Մավերկի կերպարով՝ կոմիքսի երկրորդ հերոսը, որը դարձավ Կարմիր Հալք։ Ֆիլմը պաշտոնապես հայտարարվեց հուլիսին San Diego Comic-Con-ով և ստացավ թողարկման ամսաթիվը՝ 2024 թվականի հուլիսի 26։ Իսկզբանե նախատեսվում էր, որ այն կլինի «Marvel-ի կինեմատոգրաֆիական տիեզերք»-ի Հինգերորդ փուլի վերջին ֆիլմը։

### Նկարահանումների նախապատրաստում
Սեպտեմբերի 2022 թվականին Deadline Hollywood-ից Ջասթին Կրոլն ասել է, որ ֆիլմի կոնցեպցիան այն է, որ Փյուն, Ռասելը և Բրյուլը խաղալու են հակահերոսների թիմի անդամներին, որը կղեկավարի Բելովան․ Կրոլը դա անվանել է կերպարի համար նախատեսված սպին-օֆ: Նույն ամսին D23 Expo ժամանակ Փյուն, Ռասելը և Բրյուլը հաստատվեցին գլխավոր դերերում, ինչպես նաև ֆիլմում խաղալու էին Սեբաստիան Սթենը՝ Բարնսի դերում, Դեյվիդ Հարբորը՝ Ալեքսեյ Շոստակով/Կարմիր Պահակի դերում և Օլգա Կուրիլենկոն՝ Անտոնիա Դրեյկովա/Տասկմաստերի դերում։ Տվյալ դերասանները վերադարձել են իրենց դերերին «Marvel-ի կինեմատոգրաֆիական տիեզերք»-ի նախորդ նախագծերից։ Հարբորն ասել է, որ MԿՏ-ի համար ֆիլմը նշանակալի է լինելու՝ հիմնական դերասանականը կազմը նկարագրելով որպես «թափոնների, լքվածների և ձախողվածների, ինչպես նաև մարդկանց հավաքույթ, որոնք իրականում չեն համապատասխանում «սուպեր» բառի նշանակությանը «սուպերհերոսում»»։ Փյուն պետք է ստանար ութնիշ հոնորար «Շանթարձակները» և «Marvel-ի կինեմատոգրաֆիական տիեզերք»-ի ևս մեկ ֆիլմում նկարահանվելու համար։ Ամսվա վերջին *Above the Line*-ից Ջեֆ Սնայդերը հաղորդել է, որ Հարիսոն Ֆորդը եղել է Marvel Studios առաջադրաց գլխավոր թեկնածուն Վիլյամ Հըրթի՝ Ռոսսի դերի համար, և Marvel-ը նախատեսում էր հայտարարել նրա՝ D23 մասնակցության մասին, սակայն Lucasfilm նախագահ Քեթլին Քենեդին խնդրել է ստուդիային դա չանել՝ համարելով, որ դա կխանգարի «Ինդիանա Ջոնս և բախտի անիվ» (2023 թվական) ֆիլմի առաջընթացին։ Սնեյդերը մինչև վերջին պահը չգիտեր՝ Ֆորդը կհրաժարվի դերից թե ոչ։ Հոկտեմբերի կեսերին Սնայդերը հայտարարեց, որ Ֆորդն ստացել է Ռոսսի դերը և առաջին անգամ կհայտնվի «Կապիտան Ամերիկա․ Խիզախ նոր աշխարհ» ֆիլմում (2024 թվական)։ Շուտով դրանից հետո «Խիզախ նոր աշխարհ» և «Շանթարձակները» ֆիլմերում Ֆորդի մասնակցությունը պաշտոնապես հաստատվեց։ 2023 թվականի հունվարին Լուի Դրեյֆուսը հաղորդեց, որ նկարահումներն սկսվելու են հունիսին, իսկ Այո Էդեբիրին միացավ դերասանական կազմին այդ պահին դեռևս անհայտ դերով։ Հաջորդ ամիս Սթիվեն Յոնը ստացավ կարևոր դեր «Շանթարձակների» և «Marvel-ի կինեմատոգրաֆիական տիեզերք»-ի հնարավոր հետագա ֆիլմերի համար, ուշ բացահայտվեց, որ նա խաղալու է Ժամապահին

2023 թվականի մարտին Լի Սոնջինը հաղորդեց, որ միացել է նախագծին, որպեսզի վերագրի սցենարը Շրեյերի խնդրանքվ․ նախկինում Լին աշխատել է Շրեյերի հետ Netflix-ի «Վեճ» սերիալի վրա։ Լին պատմել է, որ կինոկոմիքսում նրան գրավել է «թեմաների ու հոյակապ իրերի բազմազանությունը»․ սցենարիստ նշել է, որ, ի տարբերություն «Վեճ»-ի, «Շանթարձակները» Շրեյերի նախագիծն է, չնայած նրանք նախկինի պես սերտորեն համագործակցում են և ֆիլմի «մեծ ծավալը» պահանջում է սցենարային այլ մոտեցում։ Սնայդերը հայտարարել է, որ Պիրսոնի սցենարը բավական մեծ ուշադրություն է դարձրել «Սև այրի» ֆիլմի կերպարների վրա, որոնց հետ հանդիսատեսն արդեն լավ ծանոթ է, իսկ Marvel Studios ցանկանում է, որ այլ կերպարներն էլ ունենան ըստ նշանակության հավասար դերեր։ Գրեյս Յունը դարձավ ֆիլմի բեմադրող-նկարիչ։ Մայիսին մշակման աշխատանքներին միացավ օպերատոր Սթիվ Յեդլինը, բայց այդ ամսում սկսված սցենարիստների գործադուլի հետ կապված նկարահանումները հետաձգվեցին, իսկ աշխատանքը նախատեսվում էր վերսկսել դրա ավարտից անմիջապես հետո։ Հաջորդ ամսում Յուտայի կիոյի հանձաժողովը հայտարարեց, որ 2023 թվականի կեսերին «Շանթարձակները» նկարահանվելու են Էմերի և Գրանդ շրջաններում, իսկ նկարահանումների համար ծախսվելու են 4․5 միլիոն դոլար։ Դրանից հետո ֆիլմի պրեմիերան տեղափոխվեց 2024 թվականի դեկտեմբերի 20-ը, իսկ նոյեմբերին SAG-AFTRA գործադուլից հետո՝ 2025 թվականի հուլիսի 25-ը։ 2024 թվականի հունվարին Սթիվեն Յոնը լքեց նախագիծը։ 2024 թվականի փետրվարին ֆիլմը «Ֆանտաստիկ քառյակ» ֆիլմի թողարկման հետ փոխանակվեցին ամսաթվով, և հիմա «Շանթարձակների» պրեմիերան նախատեսված է 2025 թվականի մայիսի 5-ին։

### Նկարահանումներ
Հիմնական նկարահանման շրջանն սկսվելու է *«Oops All Berries»* աշխատանքային անվան ներքո սցենարիստների գործադուլից հետո։ Անվանումը համարվում է Cap’n Crunch՝ հատապտուղների համերով վարսակի փաթիլներ ներկայացնող չոր նախաճաշերի տեսակների հղում։ Որպես օպերատոր հանդես կգա Էնդրյու Դրոզ Պալերմոն։ Սկզբնապես նկարահանումները պետք է սկսվեին 2023 թվականի հունիսին և տևեին վեց ամիս և սպասվում էր, որ սցենարիստների գործադուլը չի խանգարի գործընթացի վրա, իսկ Marvel Studios կնկարահանի ողջ նյութը, ինչը կկարողանա հիմնական նկարահանումների ժամանակ, իսկ ուղղումները կկատարվեն վերանկարահանումների փուլին․ արդյունքում գործադուլի պատճառով նկարահանումները հետաձգվեցին։ Հարբորը պատրաստվում էր զուգահեռ նկարահանվել «Շանթարձակներում» և «Տարօրինակ դեպքեր» սերիալի հինգերորդ եթերաշրջանում, որի նկարահանումները պետք է տեղի ունենային Ատլանտայում, սակայն սցենարիստների գործադուլի պատճառով հետաձվեցին։ Նկարահանումները իրականացվելու են նաև Յուտա նահանգի Էմերի ու Գրանդ շրջաններում։

### Արտադրության ավարատ
Ֆիլմի մոնտաժ անողները դարձան Հարրի Յուն և Անժելա Մ․ Կարանզերոն։ Յունը նախկինում աշխատել է «Շան-Չի և տասը օղակների առեղծվածը» (2021 թվական) ֆիլմի վրա։

## Պրեմիերա
«Շանթարձակներ*» ֆիլմը կթողարկվի 2025 թվականի մայիսի 5-ին։ Իսկզբանե թողարկումը նախատեսված էր 2024 թվականի հուլիսի 26-ին, 2024 թվականի դեկտեմբերի 20 և 2025 թվականի հուլիսի 25-ին։ Նախագիծը դառնալու է «Marvel-ի կինեմատոգրաֆիական տիեզերք» Հինգերորդ փուլը։

## Ծանոթագրություններ

## Հղումներ
* 

Կատեգորիա:2025 ֆիլմեր
Կատեգորիա:Ամերիկյան մարտաֆիլմեր
Կատեգորիա:Անգլերեն ֆիլմեր
Կատեգորիա:Արտադրությունում գտնվող ֆիլմեր